stanford-oval/wikipedia huggingface dataset:
Esko Järvelin

Esko Uolevi Järvelin (2. lokakuuta 1927 Kemi – 9. maaliskuuta 1988 Joensuu) oli suomalainen apulaiskaupunginsihteeri ja kotiseutuhistorioitsija. Järvelin kirjoitti useita teoksia, artikkelisarjoja ja pakinoita Joensuun seudun  sosiaali-, talous- ja henkilöhistoriasta.
Opinnot ja virkaura

Esko Järvelin kävi koulunsa Kemissä, ensin Veitsiluodon kansakoulussa vuosina 1934–1938. Oppikoulun hän kävi Kemin lyseossa ja kirjoitti sieltä ylioppilaaksi vuonna 1947. Sodan aikana hän palveli Veitsiluodon ilmapuolustuksessa. Yhteiskunnallisessa korkeakoulussa Helsingissä hän suoritti ensin sosiaalihuoltajatutkinnon vuonna 1950 ja valmistui yhteiskuntatieteiden kandidaatiksi vuonna 1953. Järvelin täydensi vielä opintojaan kansansivistysopilla ja hänet promovoitiin maisteriksi vuonna 1956.  Ennen tuloaan Helsingin maalaiskunnan sosiaalijohtajan virkaan vuosiksi 1954–1956  hän oli jo ehtinyt työskennellä Veitsiluoto Oy:n sosiaalitoimistossa ja invalidihuoltajana Sulkavan Invalidien ammattioppilaitoksessa. Kemissä hänellä oli myös useita luottamustoimia.
Pääkaupungiseudulta Järvelin siirtyi yhdessä puolisonsa Ilmi Järvelinin ja Sakari Kiurun kanssa perustamaan Pohjola-opistoa Haukiputaalle. Esko Järvelin opetti opistossa yhteiskunnallisia aineita. Hän myös auskultoi kansanopistonjohtajan toimia varten Työväen akatemiassa v. 1957. Järvelin muutti perheineen Joensuuhun tultuaan valituksi Joensuun kaupungin sosiaalijohtajan virkaan, jota hän hoiti vuosina 1958–1973. Sosiaalijohtajavuosina 1960 hän teki Asla Special Grant -stipendiaattina puolen vuoden opintomatkan USA:han perehtyen siellä ongelmanuorten parissa tehtävään sosiaalityöhön.  Järvelin valittiin vuonna 1973 Joensuun kaupungin kansliasihteeriksi , josta hän vuonna 1975 siirtyi 1. apulaiskaupunginsihteerin virkaan. Eläkkeelle Järvelin jäi Joensuun kaupungin palveluksesta v. 1987. Järvelinin luottamustehtäviin kuului mm. toiminta Joensuu-seuran pitkäaikaisena sihteerinä ja seuran toiminnan ideoijana ja toteuttajana. Hän toimi myös Pohjola-Nordenissa. Kirjoittamisen lisäksi hän harrasti kesämökkeilyä, matkailua ja valokuvausta.
Julkaisut

Järvelin, Esko: Joensuun porvarimatrikkeli. [Joensuu] : Joensuu-seura, 1993.
Järvelin, Esko. Vaalien vartiotulta : Joensuun työväenyhdistys 1888–1988 / Esko Järvelin. - Joensuu : Koliprint, 1988.
Järvelin, Esko. Vainoniemen huvila : totta ja tarua vuosilta 1881–1979 / [valokuvat: Esko Järvelin, Jussi Järvelin]. - Joensuu : [Joensuun kaupunki], 1988.
Järvelin, Esko. Apusihteerin paalit / Esko Järvelin ; [toimituskunta: Veijo Saloheimo...et al.]. - [Joensuu] : Joensuu-seura, 1988
Järvelin, Esko: Heernen testamentista Ukko-Heikin rohtoihin. Teoksessa [Heernen testamentista Pohjois-Karjala projektiin] : Pohjois-Karjalan lääkäriyhdistys r.y. 70 vuotta / päätoim.: Pekka Kääpä. - [Joensuu] : [Pohjois-Karjalan lääkäriyhdistys], 1988, s. 13–18
Valokuvia Joensuusta / kuvat Mikko Savolainen ; sanat Esko Järvelin. - [Joensuu] : Joensuun kaupunki, 1986.
Järvelin, Esko. Pohjois-Karjalan lääni : lääninhallinnon syntyvaiheet ja lääninhallituksen toiminta 1960–1985 / Esko Järvelin. - [Joensuu] : [Pohjois-Karjalan lääninhallitus], 1985
Järvelin, Esko. Summarohdoista erikoisvalmisteisiin : Joensuun vanha apteekki 1834–1984 / Esko Järvelin. - [Joensuu] : [V. Mannelin], 1984
Joensuu - Järvelin, Esko. Teoksessa Karjala. 4, Karjalan vaiheet / [toimitusneuvosto: Markku Haapio] ; [toim.: Yrjö-Pekka Mäkinen...et al.] ; [kartat piirt. Inna Niskanen] ; [kirj.: Silvo Hietanen...et al.]. - [Hämeenlinna] : Karisto, 1983.
Järvelin, Esko. Yhy vappaapalokuntaan : Joensuun vapaaehtoinen palokunta 1881–1981 / Esko Järvelin. - Joensuu : [Joensuun vapaaehtoinen palokunta], 1982
Järvelin, Esko. Konstiniekkoja ja kauppamiehiä / Esko Järvelin ; [valokuvat: kirjoittajan]. - [Joensuu] : [Joensuu-seura], 1981
Järvelin, Esko. Joensuun vapaaopisto 1920–1980. - 1981.
Joensuu : puun ja virran kaupunki / Mikko Savolainen ; teksti Esko Järvelin. - 1979.
Järvelin, Esko. Kolmen kauppaneuvoksen aikaa / Esko Järvelin. - [Joensuu] : [Joensuu-seura], 1978
Menneitä aikoja Ylisessä Karjalassa. Osat 1–20. Sosiaaliturva. - 75(1987) : 3 - 22
Fraten

| Fraten Circle |
| --- | --- | --- |

Studioalbumin tiedot
 Äänitetty : 1997
 Julkaistu: 1997
 Formaatti: CD
 Tuottaja(t): Pentti Dassum ja Circle
 Tyylilaji: krautrock, space rock, experimental rock
 Kesto: 59.01
 Levy-yhtiö: Metamorphos
Circlen muut julkaisut
| Hissi 1996 | Fraten 1997 | Pori 1998 |
Fraten on kesällä 1997 ilmestynyt Circlen neljäs studioalbumi. Ektro Records julkaisi sen uudelleenmasteroituna vuonna 2012. Yhtyeen uusina jäseninä levyllä ovat mukana basisti Tomi Harrivaara sekä kosketinsoittaja Teemu Niemelä, jotka korvasivat kolmella ensimmäisellä albumilla soittaneet Maukka Päivistön ja Petri Hagnerin.
Muusikot > Circle

Teemu Elo – kitara, laulu
Jussi Lehtisalo – kitara, kosketinsoittimet, laulu
Tomi Harrivaara – basso, kontrabasso
Janne Peltomäki – rummut
Teemu Niemelä – kosketinsoittimet
Ville Raitio – lyömäsoittimet
Muusikot > Vierailijat

Heidi Viljanen – laulu (1)
H. Salenius – diggeridoo (9)
Kappaleet

Korko – Klague – 5.57
Puntari – Gnosem – 3.47
Hissi – Festum – 7.23
Paneeli – Krimen – 5.45
Hiiret – Delite – 3.22
Kenttä – Areend – 9.32
Rengastus – Gastus – 5.14
Hytti – Ser Ozm – 5.55
Katolla – Katoll – 4.06
Isaak – Gilded – 8.53
Euroopan unionin satelliittikeskus

| Euroopan unionin satelliittikeskus > EUSC |
| --- | --- |

Perustettu:  2002
Edeltävät virastot:  Länsi-Euroopan unionin satelliittikeskus (1993–2011)
Tyyppi:  Erillisvirasto
Pilari:  Yhteinen ulko- ja turvallisuuspolitiikka
Toimivalta:  Euroopan unioni
Sijainti:  Torrejón de Ardoz, Espanja
Johtaja:  Sorin Ducaru
Työntekijöitä:  145
Aiheesta muualla
Sivusto
Euroopan unionin satelliittikeskus (engl.  European Union Satellite Centre, EUSC) on Euroopan unionin neuvoston alainen virasto, jonka satelliittimaa-aseman kautta EU hankkii esimerkiksi osan EU:n konfliktintorjunnan ja humanitaaristen operaatioiden käyttämästä satelliittikuva-aineistosta.
EU:n erillisvirastoksi EUSC perustettiin vuonna 2002. Se jatkoi vuosikymmen aiemmin luodun Länsi-Euroopan unionin WEU:n satelliittikeskuksen toimintaa. Asema toimii Madrid–Torrejón lentoaseman alueella, Torrejón de Ardozissa, Madridin itsehallintoalueella Espanjassa. Virastoa johtaa Pascal Legai.
Aiheesta muualla

About the EU SatCen: Key documents and publications
Euroopan unionin ruoka-apu

Euroopan unionin ruoka-apu on Euroopan unionin jakamaa ruoka-apua. Sitä rahoittaa Euroopan unionin vähävaraisimmille suunnatun eurooppalaisen avun rahasto. EU-apuun on kuulunut muun muassa vehnä- ja sämpyläjauhoja, maitojauhetta, makaronia, puurohiutaleita, lihasäilyke, hapankorppuja, hernekeittoa, mysliä ja pussillinen pastaa juustokastikkeessa.
Ruoka-apukassin sisältöä
Muun muassa Suomi vastaanottaa EU:n ruoka-apujakelua. EU:n ruoka-apua Suomessa koordinoi Kirkkopalvelut ja EU-ruokakasseja on jakanut muun muassa seurakunnat. Suomen EU-ruokajakelussa tuli tauko, kun jakelu loppui vuonna 2013, mutta se jatkui taas vuonna 2015.
Aiheesta muualla

http://hs.fi/politiikka/a1388024251697 (Arkistoitu – Internet Archive)
Gaius Vibius Pansa Caetronianus

Gaius Vibius Pansa Caetronianus oli roomalainen poliitikko ja sotilas. Hän oli vuoden 43 eaa. konsuli Aulus Hirtiuksen kanssa.
Pansan suvusta tiedetään vain että hänen isänsä joutui Sullan proskriptioiden uhriksi. Pansa liittyi luultavasti tämän takia Julius Caesarin kannattajiin. Pansa oli kansantribuuni vuonna 51 eaa. Kansantribuunina hän vastusti optimaattien yrityksiä Caesaria vastaan. Caesar nimitti Pansan Gallia Cisalpinan maaherraksi vuonna 46 eaa. Vuonna 44 eaa. Caesar nimitti Pansan ja Hirtiuksen vuoden 43 eaa. konsuleiksi.
Caesarin murhan jälkeen Pansa kannatti konsulikumppaninsa Hirtiuksen kanssa senaattia Marcus Antoniusta vastaan. Hirtius marssi Caesarin ottopojan Octavianuksen kanssa Antoniusta vastaan samalla kun Pansa värväsi Roomassa neljä legioonaa. Marssiessaan joukkojensa kanssa Hirtiuksen ja Octavianuksen luokse Pansa joutui Antoniuksen väijytykseen. Pansa menehtyi myöhemmin Forum Gallorumin taistelussa saamiinsa haavoihin. Hirtius puolestaan kaatui Mutinan taistelussa. Taistelu päättyi kuitenkin senaatin joukkojen voittoon.
| 0 | 1 | 2 |
| --- | --- | --- |
| Edeltäjä: Marcus Antonius,  Julius Caesar ja  Publius Cornelius Dolabella (suffectus) | Rooman konsuli yhdessä Aulus Hirtiuksen kanssa | Seuraaja: Gaius Julius Caesar Octavianus ja  Quintus Pedius |
Lähde

Smith, Dictionary of Greek and Roman Biography and Mythology v. 3, page 111 - PANSA, C. VIBIUS (englanniksi)
Euroopan unionin rautatievirasto

| Euroopan unionin rautatievirasto > ERA |
| --- | --- |

 ERAn pääkonttori Valenciennesissä.
Perustettu:  2004
Tyyppi:  Erillisvirasto
Toimivalta:  Euroopan unioni
Sijainti:  Valenciennes, Ranska
Johtaja:  Josef Doppelbauer
Aiheesta muualla
Sivusto
Euroopan unionin rautatievirasto (ERA) on Euroopan unionin erillisvirasto, jonka tehtävänä on edistää Euroopan rautatiejärjestelmien yhtenäistämistä. Tavoitteina ovat myös junaturvallisuuden parantaminen sekä kehittäminen siten, että liikennöinti maasta toiseen pysähtymättä on mahdollista.
Vuonna 2019 viraston tehtävät ja toimivalta lisääntyvät Unionin neljännen rautatiepaketin tullessa voimaan.
Virasto työllistää hieman yli 100 henkilöä, ja sen päätoimipaikat sijaitsevat Lillessä ja Valenciennesissa Pohjois-Ranskassa. Virasto on perustettu vuonna 2006.
Aiheesta muualla

ERA:n sivusto
Gamab

Gamab tai Gauna on Etelä-Afrikan khokhoi-kansan korkein jumala, taivaan ja kuoleman jumala. Hänen sanotaan lopettavan ihmisen elämän ampumalla nuolen taivaasta. Muita khokhoiden jumalia ovat esimerkiksi pahuuden jumala Gunab sekä sateen ja noitien suojelija Tsui, jolla on valta palata elämään kuoleman jälkeen. Pahantahtoisia olioita khoikhoiden mytologiassa ovat Aigamuxa, joka näyttää ihmiseltä, mutta hänellä on silmät jaloissa, ja Ga-gorib, leopardinkaltainen olio, joka odottaa uhrejaan kuopan pohjalla kärsivällisesti.
Gamaliel

Gamaliel
Gamaliel (myös Gamaliel vanhempi) oli fariseusten ja Sanhedrinin jäsen. Talmudin mukaan hän oli myös Sanhedrinin johtaja. Raamatun Apostolien teoissa hänet mainitaan kahdesti, joissa kohdissa hän kehottaa maltillisuuteen apostoleja tuomittaessa  ja hänen mainitaan myös olleen Paavalin opettaja. Perimätiedon mukaan hän kääntyi kristityksi ja hänen väitetään kirjoittaneen Gamalielin evankeliumin.
Fratton Park

| Fratton Park |
| --- | --- |

Rakennuksen tiedot
Sijainti:  Portsmouth, Englanti
Koordinaatit:  50°47′46.85″N, 1°3′49.88″W
Rakennustyöt aloitettu:  1898
Avattu:  1898
Kenttä:  nurmi
Käyttäjät
 Portsmouth FC 
Katsojakapasiteetti
 20 288 
Kentän mitat
 115×73 jaardia 
Lisää rakennusartikkeleitaArkkitehtuurin teemasivulla
Fratton Park on jalkapallostadion Portsmouthissa, Englannissa. Se toimii Englannin ykkösliiga -seura Portsmouth FC:n kotistadionina. Vuonna 1898 avattu stadion vetää 20 288 ihmistä. Fratton Parkin katsomotilat ovat täysin katetut.
Fratton Park oli yksi stadioneista, jolla pelattiin Lontoon vuoden 1948 kesäolympialaisten jalkapallon alkulohkon otteluita. Stadionilla on pelattu myös yksi Englannin maajoukkueen ottelu, kun maajoukkue kohtasi Walesin 2. maaliskuuta 1903. Stadionilla on pelattu myös muutamia alle 21-vuotiaiden maaotteluita.
Tilastot

Ennätysyleisö: 51 385 katsojaa ottelussa Derby Countya vastaan 26. helmikuuta 1949 FA Cupin kuudennella kierroksella.
Tilastot > Portsmouthin kauden katsojakeskiarvot

1989–90:  8 959
1990–91:  9 681
1991–92: 11 789
1992–93: 13 706
1993–94: 11 692
1994–95:  8 629
1995–96:  9 503
1996–97:  8 723
1997–98: 11 149
1998–99: 11 956
1999–00: 13 906
2000–01: 13 707
2001–02: 15 121
2002–03: 18 934
2003–04: 20 108
2004–05: 20 072
2005–06: 19 840
2006–07: 19 862
Aiheesta muualla

Kuvia tai muita tiedostoja aiheesta Fratton Park Wikimedia Commonsissa
Englannin Valioliigan stadionit kaudella 2014–2015
Anfield
Boleyn Ground
Britannia Stadium
City of Manchester Stadium
Emirates Stadium
Goodison Park
KC Stadium
King Power Stadium
Liberty Stadium
Loftus Road
Old Trafford
St James’ Park
St Mary’s Stadium
Selhurst Park
Stadium of Light
Stamford Bridge
The Hawthorns
Turf Moor
Villa Park
White Hart Lane
Gamal Abdel-Rahim

Gamal Abdel-Rahim
Gamal Abdel-Rahim (arab. جمال عبد الرحيم‎, Jamāl ‘Abd ar-Raḥīm; 1924–1988) oli egyptiläinen säveltäjä.
Abdel-Rahim syntyi musikaaliseen perheeseen. Hänen äitinsä lauloi ja soitti pianoa, hänen isänsä instrumentteja olivat ney, ud ja viulu. Abdel-Rahim aloitti nuorella iällä itse pianonsoiton. Hän opiskeli historiaa nykyisessä Kairon yliopistossa. Vuonna 1950 Abdel-Rahim pääsi Egyptin hallituksen myöntämällä stipendillä opiskelemaan musiikkitiedettä Saksaan Heidelbergiin. Vuosina 1952–1957 hän opiskeli säveltämistä Harald Genzmerin johdolla Freiburgin musiikkiyliopistossa (Freiburg im Breisgau). Abdel-Rahim palasi Egyptiin vuoden 1952 vallankumouksen jälkeen. Kun Kairon konservatorio avattiin vuonna 1959, hänet nimitettiin sinne musiikin teorian ja harmonian opettajaksi. Vuonna 1971 hän perusti Kairon konservatorioon sävellyksen laitoksen, jonka johtajana hän toimi. Tämä sävellyksen laitos oli ensimmäinen laatuaan arabimaissa.
Abdel-Rahim oli klassisen sävellyksen edelläkävijä arabimaailmassa. Hän yhdisteli teoksissaan Lähi-idän musiikin perinteisiä aineksia länsimaisiin sävellystekniikoihin. Häntä kutsuttiinkin "Egyptin Bartókiksi". Abdel-Rahim jäi emeritusprofessoriksi Kairon konservatoriosta vuonna 1984. Hän kuitenkin matkusti vielä vuonna 1987 Yhdysvaltoihin opettamaan Tampan Etelä-Floridan yliopistoon.
František Škroup

Antonín Machekin muotokuva Škroupista, 1840
František Škroup (3. kesäkuuta 1801 Osice – 7. helmikuuta 1862 Rotterdam) oli tšekkiläinen säveltäjä, urkuri ja kapellimestari. Hänen säveltämänsä on muun muassa Tšekin kansallislaulu Kde domov můj. Hänen tuotantoonsa kuuluu myös oopperoita. Hän työskenteli muun muassa espanjalaisen synagogan urkurina ja teatterin kapellimestarina.
Frauenfeld

| Frauenfeld |
| --- | --- |
 Frauenfeld sijaitsee kumpuilevassa Mittellandissa.
 vaakuna
 Frauenfeld sijaitsee Pohjois-Sveitsissä, Bodenjärven länsipuolella.
 Koordinaatit: 47°33′30″N, 8°53′53″E 
Valtio:   Sveitsi
Kantoni:  Thurgau
Hallintoalue (Bezirk):  Frauenfeld
Pinta-ala:  
 – Kokonaispinta-ala:  27,37 km²
Korkeus:  396–536 m
Väkiluku (joulukuu 2012):  24 117
 – Väestötiheys:  881 as./km²
 
 www.frauenfeld.ch 
Infobox OKVirheellinen NIMI-arvo: 
Frauenfeld on kaupunki Koillis-Sveitsissä. Se on samannimisen hallintoalueen sekä Thurgaun kantonin pääkaupunki. Kaupungissa on noin 24 000 asukasta.
Sijainti

Frauenfeld sijaitsee kumpuilevalla Mittellandin tasankoalueella, Thurjoen eteläpuolella, Murgjoen varrella.
Liikenne

SBB:n rautatie Winterthurista Romanshorniin kulkee Frauenfeldin kautta. Lisäksi kaupungista kulkee rautatie Wiliin.
Autobahn A7 sekä valtatiet 1 ja 14 kulkevat Frauenfeldin kautta. Autobahn A1 ohittaa kaupungin eteläpuolelta.
Aiheesta muualla

Kuvia tai muita tiedostoja aiheesta Frauenfeld Wikimedia Commonsissa
Franz Josef Strauß

| Franz Josef Strauß |
| --- | --- |
 Strauß vuonna 1982
Baijerin pääministeri
 6. marraskuuta 1978 – 3. lokakuuta 1988  
Edeltäjä:  Alfons Goppel
Seuraaja:  Max Streibl
Henkilötiedot
Syntynyt: 6. syyskuuta 1915 München, Saksan keisarikunta
Kuollut: 3. lokakuuta 1988 (73 vuotta) Regensburg, Länsi-Saksa
Puoliso:  Marianne Zwicknagl
Tiedot
Puolue:  Baijerin kristillissosiaalinen unioni NSKK (1937–1939)
Uskonto:  katolinen
 Nimikirjoitus
Sotilaspalvelus
Palvelusmaa(t):   Saksa
Puolustushaara:  Wehrmacht
Sotilasarvo:  yliluutnantti
Taistelut ja sodat:  toinen maailmansota
Franz Josef Strauß (6. syyskuuta 1915 München, Saksan keisarikunta – 3. lokakuuta 1988 Regensburg, Länsi-Saksa) oli Saksan Baijerista kotoisin ollut poliitikko, joka kuului baijerilaiseen kristillissosiaaliseen unioniin (Christlich-Soziale Union in Bayern, CSU), joka edustaa kristillis-konservatiivista arvomaailmaa. Hän johti puoluetta kuolemaansa saakka vuodesta 1961 alkaen.
Ennen toista maailmansotaa Strauß opiskeli klassisia kieliä ja kansantaloutta Münchenin yliopistossa. Hän palasi sodasta yliluutnanttina Baijeriin, jossa toimi kunnallishallinnon tehtävissä. Strauß valittiin vuonna 1949 ensimmäisille Saksan liittopäiville. Sittemmin hän toimi useita kertoja ministerinä. Strauß kannatti Saksan liittotasavallan voimakkaampaa sitoutumista Yhdysvaltoihin. Tässä yhteydessä hän suosi sanaa suomettuminen (saks. Finnlandisierung), varoittaen siten sosiaalidemokraattien liian lämpimiksi katsomistaan väleistä itäblokkiin nähden. Strauß toimi Baijerin pääministerinä 1978–1988, ja oli ehdolla Saksan liittokansleriksi vuoden 1980 liittopäivävaaleissa.
Strauß oli kansallissosialistisen NSKK:n jäsen vuosina 1937–1939 ja palveli toisen maailmansodan aikana natsi-Saksan Wehrmachtin riveissä poliittisena upseerina.
Aiheesta muualla

Kuvia tai muita tiedostoja aiheesta Franz Josef Strauß Wikimedia Commonsissa
Gelasius

Gelasius tarkoittaa seuraavia henkilöitä:
Gelasius I, paavi
Gelasius II, paavi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gelasius”, voi hakea sivunnimihaulla, laajalla sivunnimihaulla tai tekstihaulla.
Fort Sumter

| Fort Sumter |
| --- | --- |

Sijainti:   Charleston, Etelä-Carolina, Yhdysvallat
Rakennustyyppi:  linnoitus
Valmistumisvuosi:  1811
Rakennuttaja:  Yhdysvaltain asevoimat
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Konfederaation lippu Fort Sumterissa 15. huhtikuuta 1861.
Fort Sumter on linnoitus Charlestonin satamassa, Etelä-Carolinassa, joka nimettiin kenraali Thomas Sumterin mukaan. Sen pommitus Fort Sumterin taistelussa 12. huhtikuuta 1861 aloitti Yhdysvaltain sisällissodan.
Historia

Fort Sumterin rakentamisesta päätettiin Vuoden 1812 sodan (1812-1815) jälkimainingeissa. Se oli osa yhdysvaltojen rannikoille ja lähisaarille rakennettua lähes 50 linnoituksen järjestelmää, jota kutsuttiin nimellä Kolmas järjestelmä (engl. Third system). Yhdysvaltain kongressi päätti rannikkopuolustuksen rakentamisesta vuonna 1817, ja Fort Sumterin rakentaminen alkoi vuonna 1829. Charlestonin tärkeää satamaa suojaamaan tehtiin 2,4 hehtaarin kokoinen tekosaari, jolle linnoitus rakennettiin. Se on kolmitasoinen ja viisisivuinen linnoitus, jossa oli 650 sotilasta ja 135 tykkiä. Rakentaminen kuitenkin tyssäsi 1830-luvulla kiistaan sataman käyttäjien kanssa. Rakentamista päästiin jatkamaan vasta vuonna 1841. Fort Sumter osoittautui kuitenkin kalliiksi hankkeeksi, kuten monet muutkin Kolmannen järjestelmän linnoitukset, ja rakentaminen hidastui vuonna 1859 rahanpuutteeseen. Vuonna 1860 saari ja linnoituksen ulko-osat olivat valmiita, mutta sisätyöt ja aseistus jäivät kesken.
Sisällissodan jälkeen linnoitus on ollut sotilaskäytössä Espanjan–Yhdysvaltain sodan (1898), ensimmäisen maailmansodan (1914-18) ja toisen maailmansodan (1939-45) aikana.
Matkailu

Nykyään linnoitus on suosittu matkailunähtävyys ja sinne tehdään ohjattuja veneretkiä.
Vuotta 1861 kuvaava Fort Sumterin pienoismalli
Formula 3000 Saksan Grand Prix 2002

Formula 3000 Saksan Grand Prix 2002 oli Formula 3000 -kauden 2002 yhdeksäs osakilpailu, joka ajettiin 27. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 25 |  Giorgio Pantano | Coloni F3000 | 33 | 50:00,768 | 1 | 10 |
| 2. | 18 |  Björn Wirdheim | Arden International | 33 | +8,776 | 3 | 6 |
| 3. | 21 |  Rodrigo Sperafico | Durango Formula | 33 | +23,483 | 6 | 4 |
| 4. | 14 |  Mário Haberfeld | Team Astromega | 33 | +26,216 | 8 | 3 |
| 5. | 5 |  Tiago Monteiro | Super Nova Racing | 33 | +27,340 | 9 | 2 |
| 6. | 4 |  Ricardo Sperafico | Petrobras Junior Team | 33 | +33,809 | 11 | 1 |
| 7. | 1 |  Thed Björk | Nordic Racing | 33 | +71,391 | 20 |  |
| 8. | 2 |  Zsolt Baumgartner | Nordic Racing | 33 | +74,120 | 18 |  |
| 9. | 20 |  Derek Hill | Durango Formula | 32 | +1 kierros | 7 |  |
| 10. | 3 |  Antônio Pizzonia | Petrobras Junior Team | 31 | DNF | 5 |  |
| 11. | 15 |  Rob Nguyen | Team Astromega | 31 | DNF | 12 |  |
| Kesk. | 17 |  Alex Müller | European Minardi F3000 | 23 | DNF | 10 |  |
| Kesk. | 10 |  Ricardo Maurício | Red Bull Junior Team | 20 | DNF | 14 |  |
| Kesk. | 19 |  Tomáš Enge | Arden International | 20 | DNF | 2 |  |
| Kesk. | 27 |  Nicolas Kiesa | PSM Racing Line | 14 | DNF | 16 |  |
| Kesk. | 16 |  Alex Sperafico | European Minardi F3000 | 11 | DNF | 19 |  |
| Kesk. | 26 |  Tony Schmidt | PSM Racing Line | 10 | DNF | 17 |  |
| Kesk. | 6 |  Sébastien Bourdais | Super Nova Racing | 3 | DNF | 4 |  |
| Kesk. | 9 |  Patrick Friesacher | Red Bull Junior Team | 1 | DNF | 13 |  |
| Kesk. | 24 |  Enrico Toccacelo | Coloni F3000 | 1 | DNF | 15 |  |
Lähde:
Formula 3000 Ranskan Grand Prix 2004

Formula 3000 Ranskan Grand Prix 2004 oli Formula 3000 -kauden 2004 viides osakilpailu, joka ajettiin 3. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.
Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Vitantonio Liuzzi | Arden International | 35 | 56:18,071 | 1 | 10 |
| 2. | 17 |  Tomáš Enge | Ma-Con Engineering | 35 | +6,498 | 7 | 8 |
| 3. | 7 |  Patrick Friesacher | Coloni Motorsport | 35 | +22,073 | 3 | 6 |
| 4. | 5 |  Yannick Schroeder | Durango | 35 | +22,371 | 2 | 5 |
| 5. | 2 |  Robert Doornbos | Arden International | 35 | +24,416 | 4 | 4 |
| 6. | 15 |  Esteban Guerrieri | BCN Competicion | 35 | +37,476 | 6 | 3 |
| 7. | 16 |  Tony Schmidt | Ma-Con Engineering | 35 | +38,170 | 9 | 2 |
| 8. | 6 |  Ernesto Viso | Durango | 35 | +39,531 | 10 | 1 |
| 9. | 10 |  Alan van der Merwe | Super Nova Racing | 35 | +49,169 | 15 |  |
| 10. | 19 |  Ferdinando Monfardini | AEZ Racing | 35 | +55,709 | 12 |  |
| 11. | 11 |  Nico Verdonck | Team Astromega | 35 | +56,111 | 16 |  |
| 12. | 14 |  Enrico Toccacelo | BCN Competicion | 35 | +60,326 | 8 |  |
| 13. | 9 |  Jeff van Hooydonk | Super Nova Racing | 35 | +82,586 | 13 |  |
| 14. | 18 |  Raffaele Giammaria | AEZ Racing | 32 | Vaihdelaatikko | 14 |  |
| Kesk. | 3 |  José María López | CMS Performance | 22 | DNF | 5 |  |
| Kesk. | 8 |  Can Artam | Coloni Motorsport | 22 | DNF | 17 |  |
| Kesk. | 4 |  Mathias Lauda | CMS Performance | 1 | DNF | 11 |  |
Lähde:
Formula 3000 Itävallan Grand Prix 2003

Formula 3000 Itävallan Grand Prix 2003 oli Formula 3000 -kauden 2003 kolmas osakilpailu, joka ajettiin 17. toukokuuta A1-Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.